HU ECB -PUBLIC  
 
AZ EURÓPAI KÖZPONTI BANK VÉLEMÉNYE  
(2016. február 22. ) 
a felelős hitelezési követelményeket érintő további módosításokról  
(CON/2016/ 8) 
 
Bevezetés és jogalap  
2015. december 23- án az Európai Központi Bank (EKB) felkérést kapott a Magyar Nemzeti Banktól 
(MNB) arra, hogy alkosson véleményt a fogyasztói hitelügyletek során megengedett jövedelemarányos 
törlesztőrészlet -mutatót és a hitelfedezeti arányt szabályozó 32/2014. (IX.10.) MNB rendelet 
módosításáról szóló MNB rendelettervezetről (a továbbiakban: rendelettervezet).  
Az EKB véleményalkotásra szolgáló hatásköre az Európai Unió működéséről szóló szerződés 
127. cikkének (4) bekezdésén és 282. cikkének (5) bekezdésé n, valamint a 98/415/EK tanácsi határozat1 
2. cikke (1) bekezdésének hatodik francia bekezdésén alapul, mivel a rendelettervezet a pénzintézetekre 
vonatkozó, a pénzintézetek és pénzpiacok stabilitását lényegesen befolyásoló szabályokkal kapcsolatos 
rendelk ezéseket tartalmaz. Az Európai Központi Bank eljárási szabályzatának 17.5. cikke első 
mondatával összhangban a Kormányzótanács fogadta el ezt a véleményt.  
 
1. A rendelettervezet célja  
1.1. A rendelettervezet módosítja a fogyasztói hitelügyletek során megengedett jövedelemarányos 
törlesztőrészlet -mutatót és a hitelfedezeti arányt szabályozó 32/2014. MNB rendeletet. Az EKB -val 
konzultációt folytattak az előbbi rendelet tervezetéről, és arról az EKB 2014. június 23- án 
véleményt2 fogadott el. A 32/2014. MNB rendelet felső korlátokat határozott  meg a 
jövedelemarányos törlesztőrészlet -mutató és a hitelfedezeti arány  vonatkoz ásában a fogyasztók 
hitelképességének, valamint az árfolyam - és kamatváltoz ásokból eredő kedvezőtlen sokkoknak 
való ellenálló képességének megállapítása érdekében . 
1.2. Amint azt az indokolás rögzíti, a rendelettervezet célja a zökkenőmentesebb hitelezési folyamat biztosítása és azon technikai nehézségek kiküszöbölése, amelyekkel  a pénzügyi intézmények 
vagy a hitelfelvevők jelenleg szembesülhetnek. Az új rendelkezések várhatóan 2016. március 1- jén 
lépnek hatályba.  
1.3. A rendelettervezettel bevezetett főbb változások a jövedelemarányos törlesztőrészlet -mutató és a 
hitelfedezeti ar ány tekintetében a felső korlátok alkalmazása alóli bizonyos mentességekre 
vonatkoznak. A rendelettervezet ezenkívül a jövedelemarányos törlesztőrészlet -mutatót illetően 
                                                 
1  A Tanács 98/415/EK határozata (1998. június 29.) a nemzeti hatóságoknak az Európai Központi Bankkal a 
jogszabálytervezetekről folytatott konzultációjáról (HL L 189., 1998.7.3., 42. o.).  
2  A CON/2014/44 vélemény.  Az EKB valamennyi véleménye közzétételre kerül az EKB honlapján: 
www.ecb.europa.eu.  
ECB -PUBLIC  
2 alacsonyabb súlyozást javasol azon jelzáloghitelek rendszeres törlesztőrészletei esetében, 
amelyek hosszabb távú kamatlábrögzítési időszakokkal rendelkeznek. A rendelettervezet tartalmaz 
továbbá bizonyos technikai jellegű pontosításokat az igazolt nettó jövedelem forrásait illetően, valamint meghatározza a fizetési számla fogalmát.  
 
2. Általános észrevételek  
Pénzügyi stabilitási szempontból az EKB üdvözli a rendelettervezetben foglalt intézkedéseket, mivel azok 
a felelős hitelezés és hitelfelvétel támogatását, a piaci fegyelem érvényesítését, a hitelkockázat 
csökkentését és a hitelintézetek tevékenysége átláthatóságának fokozását célozzák. Az EKB 
hangsúlyozza a javasolt módosítások hatásának és megfelelőségének ellenőrzése érdekében egy alapos 
kvantitatív hatástanulmány, valamint a makrogazdasági és pénzügyi feltételek változásából eredő 
hatások figyelembevétele érdekében a jövedelemarányos törlesztőrészlet -mutató és a hitelfedezeti arány 
rendszeres felülvizsgálata fontosságát. A 32/2014. MNB rendelet hatálya vagy egyes rendelkezései alóli 
mentességek terjedelmének arányosnak kell lennie a z elérni kívánt átfogó célkitűzéssel, amely a 
háztartásoknak történő túlzott hitelezés visszafogására és a túlzott eladósodás megelőzésére irányul.  
 
Ezt a véleményt közzéteszik az EKB honlapján.  
 
 
Kelt Frankfurt am Mainban, 2016. február 22- én. 
 
[aláírás]  
 az EKB elnöke 
Mario DRAGHI